રિલાયન્સ કૅપિટલનું ઉદાહરણ જોઈએ તો અનિલ અંબાણી ગ્રુપની આ નાણાકીય સંસ્થા આર્થિક ક્ષેત્રમાં અગ્રણી નામ છે અને શૅર ટ્રેડિંગથી લઈને લોન સુધી સુવિધા આપે છે. રિલાયન્સ કૅપિટલે મુંબઈ પોલીસની સાઈબર ક્રાઈમ સેલમાં ફરિયાદ નોંધાવેલ કે ગુનેગારોએ કંપનીની બૉગસ વૅબસાઈટ બનાવી તેના અસંખ્ય ગ્રાહકોને ચૂનો લગાવ્યો છે. બૉગસ વૅબસાઈટ હતી www.relianceconsumers.com અને તેના પર કાયદેસર રિલાયન્સનો લોગો હતો. નામ અને એકસરખી વૅબ ડિઝાઈનનો ઉપયોગ કરવામાં આવ્યો હતો. રિલાયન્સ ગ્રુપની બીજી કંપનીઓની વિગત, તેનાં નામ અને કંપનીનાં ગ્રાહક ડેટાબેઝ સુધીની નકલ તૈયાર કરવામાં આવી હતી. જો તમે વધારે શંકિત નહીં હોવ તો તમને આવી વૅબસાઈટની સચ્ચાઈ પર સંદેહ થતો નથી. અસંખ્ય ગ્રાહકો ગુનેગારો દ્વારા મોકલવામાં આવેલ ઈ-મેઈલમાં ઓછા વ્યાજ દરમાં મોટી રકમ આપવાનો ભરોસો હોય છે, કહેવું ન જોઈએ, પણ જે લોકો આવી લાલચમાં ફસાઈ જાય છે તે પ્રૉસેસીંગ ફી આપી ઠગાઈ તો જાય જ છે, પોતાનો અંગત ડેટા આપી પણ ફસાઈ જાય છે. ઘણાંએ પોતાના બઁક ખાતાનાં પાસવર્ડ પણ એ સમજીને ગુનેગારોને આપ્યા કે સૂચના રિલાયન્સ કૅપિટલના અધિકારીઓ દ્વારા માંગવામાં આવી છે.